《答诗友徵近诗》
宋代·曾由基

寄傲西峰未肯东，论文旧约几时同。
不知杰句真何用，便有虚时岂疗穷。
珍重远书徵近作，疏芜故我欠新功。
每惭时辈多豪逸，点笔成章杯酒中。

作者简介：曾由基，字朝伯，号兰墅，三山（今福建福州）人。曾仕宦临安，与陈鉴之（刚父）有交。有《兰墅集》、《兰墅续稿》，已佚。陈起收其诗入《江湖后集》。事见集中有关各诗。　曾由基诗，据《江湖后集》等书所录，编为一卷。